 Wakhtigu waxa uu ka mid yahay waxyaabaha ugu qaalisan ee Ilaahay Ku maneysay Aadamaha ; iyada oo ummad kasta ama shaqsi kasta oo ku nool adduunka guudkiisa la siiyey saami wakhti oo isku mid ah , oo aanu Dalna Dal wax dheereyn sidoo kalana aanu shaqsina shaqsi dheereyn daqiiqad kaliya , balse ay ku xidhan tahay sida dalkasta u maamusho saacadahiisa shaqo , Somaliland waxa inta badan madaxdu shaqeysaa wakhti kooban oo ka yar inta dastuurka dalku u jiheeyey shaqada qaranka waxaana sida caadiga wasiiraddu shaqada soo galaan sagaalka subaxnimo 9 iyaga oo xafiisyada ka rawaxa 11: 00 Duhurnimo , taasi oo wadarta shaqada saacadaha ka dhigeysa laba saacadood 2 saacadood oo kaliya , sidoo kala noqoneysa todobaadkii in wasiirku uu xafiiskiiisa fadhiyo lix saacadood 6×2 Laba iyo toban saacdood usbuuca dhan , waxaana halkaasi ka muuqanaya dayac shaqo oo badan , iyada oo uu halkaasi ku lumayo tacab iyo wax soo saar badan oo loogu hiilin lahaa qaranka 